CELEX: 62011CA0553
Language: fi
Date: 2012-10-25 00:00:00
Title: Asia C-553/11: Unionin tuomioistuimen tuomio (kolmas jaosto) 25.10.2012 (Bundesgerichtshofin (Saksa) esittämä ennakkoratkaisupyyntö) — Bernhard Rintisch v. Klaus Eder (Tavaramerkit — Direktiivi 89/104/ETY — 10 artiklan 1 kohta ja 2 kohdan a alakohta — Tosiasiallinen käyttö — Käyttö muodossa, joka itsessään on rekisteröity tavaramerkiksi ja joka poikkeaa vain sellaisilta osin, ettei poikkeaminen vaikuta tavaramerkin erottamiskykyyn — Tuomion ajalliset vaikutukset)

22.12.2012   
            
            
               FI
            
            
               Euroopan unionin virallinen lehti
            
            
               C 399/7
            
         Unionin tuomioistuimen tuomio (kolmas jaosto) 25.10.2012 (Bundesgerichtshofin (Saksa) esittämä ennakkoratkaisupyyntö) — Bernhard Rintisch v. Klaus Eder
   (Asia C-553/11) (1)
   
   (Tavaramerkit - Direktiivi 89/104/ETY - 10 artiklan 1 kohta ja 2 kohdan a alakohta - Tosiasiallinen käyttö - Käyttö muodossa, joka itsessään on rekisteröity tavaramerkiksi ja joka poikkeaa vain sellaisilta osin, ettei poikkeaminen vaikuta tavaramerkin erottamiskykyyn - Tuomion ajalliset vaikutukset)
   2012/C 399/10
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: Bernhard Rintisch
   
      Vastaaja: Klaus Eder
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY (EYVL L 40, s. 1) 10 artiklan 1 kohdan ja 2 kohdan a alakohdan tulkinta — Tavaramerkin käyttämisen käsite — Kansallinen säännöstö, jonka mukaan myös tavaramerkin käyttämistä muodossa, joka poikkeaa sen rekisteröidystä muodosta, voidaan pitää rekisteröidyn tavaramerkin käyttämisenä, jos poikkeaminen ei vaikuta tavaramerkin erottamiskykyyn — Tavaramerkin rekisteröiminen toisen rekisteröidyn tavaramerkin suojan varmistamiseksi tai laajentamiseksi — Perusteltu luottamus — Oikeuskäytännössä tapahtuneen muutoksen sovellettavuus tapauksiin, joiden tosiseikat olivat jo tapahtuneet ennen tuomion julistamispäivää
   
      Tuomiolauselma
   
   
               1)
            
            
               Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY 10 artiklan 2 kohdan a alakohtaa on tulkittava siten, ettei se ole esteenä sille, että rekisteröidyn tavaramerkin haltija voi, osoittaakseen käyttäneensä kyseistä tavaramerkkiä tässä säännöksessä tarkoitetulla tavalla, vedota siihen, että tavaramerkkiä on käytetty muodossa, joka poikkeaa sen rekisteröidystä muodosta, ilman, että näiden kahden muodon välisillä poikkeavaisuuksilla vaikutetaan kyseisen tavaramerkin erottamiskykyyn, ja näin siitä huolimatta, että myös kyseinen poikkeava muoto on rekisteröity tavaramerkiksi.
            
         
               2)
            
            
               Direktiivin 89/104 10 artiklan 2 kohdan a alakohtaa on tulkittava siten, että se estää tulkitsemasta kansallista säännöstä, jolla 10 artiklan 2 kohdan a alakohta saatetaan osaksi kansallista oikeusjärjestystä, siten, että kyseistä kansallista säännöstä ei sovelleta ”puolustavaan” tavaramerkkiin, joka on rekisteröity ainoastaan sellaisen toisen rekisteröidyn tavaramerkin, joka on rekisteröity siinä muodossa, jossa sitä käytetään, suojan varmistamiseksi tai laajentamiseksi.
            
         
      (1)  EUVL C 80, 17.3.2012.